Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
11.12.2002
K materiálu č. 8912/2002
K bodu č. 25.	
     

S T A N O V I S K O

k návrhu nariadenia vlády Slovenskej republiky, ktorým sa ustanovujú opatrenia na kontrolu šírenia slintačky a krívačky    

Návrh nariadenia vlády predkladá na rokovanie vlády SR minister pôdohospodárstva podľa Plánu legislatívnych úloh na rok 2002.
Návrh transponuje smernicu 85/511/EHS o opatreniach spoločenstva pre tlmenie slintačky a krívačky v znení smernice rady č. 90/423/EHS, rozhodnutia komisie 92/380/EHS (ktoré nie je uvedené v prílohe č. 1 a bude potrebné ho doplniť – predmetná príloha uvádza aj rozhodnutie komisie 88/397/EHS, ktoré je implementačným nástrojom k základnej smernici.)
Inštitút pre aproximáciu práva, odbor aproximácie práva k predkladanému návrhu oznamuje nasledovné stanovisko:
K § 13: smernica (čl. 13) v súvislosti s núdzovou vakcináciou rozlišuje prípad, kedy komisia v spolupráci s členským štátom rozhodne o núdzovej vakcinácii na jeho území, od prípadu, kedy štát sám rozhodne o núdzovej vakcinácii (za predpokladu, že nie sú ohrozené záujmy spoločenstva) a následne to oznámi komisii, ktorá tento postup prehodnotí. V tomto zmysle je žiadúce preformulovať dané ustanovenia s tým, že možnosť komisie rozhodnúť o vakcinácii je potrebné viazať na povstupové obdobie.  

Bratislava	10.12.2002	
Vypracoval:	Mgr. Marta Valentíková
	
Tel.:	57295610

JUDr. Mária Krošlákovágenerálna riaditeľka